Aalborg Stiftstidende, 1842-04-20
Kjøbenhavnsposten" indeholder i Tillægsblad til Nr. 101 et nyt Sendebrev fra den bekjendte Anonym til Amtmanden over Hjørring Amt, Kammerherre Graah. Forfatteren leverer der følgende Træk af nævnte Embedsmands Handle- og Tænkemaade, overladende til Publicum at bedømme, hvad den kan charakterisere":"Ved Frdg. af 6te Marts 1838 blev det bestemt, at Sandslugtsvæsenet skulde organiseres paa en bedre Fod og at til den Ende en Committee i hvert Herred, bestaaende af Herredsfogden og 2 duelige Mænd, skulde sammentræde og i Forening med Amtmændene udarbeide et Regulativ for Arbeidet og Sammes Fordeling imellem Klitsognene og Hjælpe=Sognene. Uagtet Anordningen byder, at saadant skulde snarest ordnes, hengik dog over et Aar inden der skete noget Skridt fra Hjørring Amt og omsider tilskikkede nu Hr. Graah Herredsfogden i Horns Herred en Plan til et saadant Regulativ og beordrede denne Embedsmand at medtage 2 kyndige Mænd, for med dem at gjennemgaae Planen og approbere den eller gjøre de fornødne bemærkninger. Herredsfogden indbød nu Proprietairerne N. og M., den ene boede i et Klitsogn, den anden i et Hjælpesogn, at danne den ved Anordningen bestemte Committee; men da samtlige nu fandt, at den af Amtmanden udarbeidede Plan var et høist maadeligt Product, og at Sagen, saavel efter sin Natur som Anordningen og Stændernes Forhandling fortjente en nøie Drøftelse, blev man enig om, at det var aldeles nødvendigt, at erhverve fra Amtet endeel Oplysninger til at basere Regulativet paa, som f. Ex. SandslugtsCommissairens Forslag, Fortegnelse over Folke=Antallet og Hestekraften m.m., og aabnede derfor en Protocol, hvori Committeens Forhandling blev indført, og hvilken nu blev tilsendt Hr. Graah med en Begjæring om, at blive meddeelt de deri desiderede Oplysninger. Committeen hørte nu aldeles intet videre om denne Sag i flere Maaneder, men i Septbr. 1839, efterat Herredsfogden (Overauditeur. Lassen var bleven suspenderet af Hr. Graab, beordrede denne den constituerede Herredsfoged at møde hos Propr. R. og beordrede derhos en anden Propr. B. tillige at møde og forelagde nu Hr. Graab disse Mænd den tidligere af ham forfattede Plan til deres Underskrift, Propr. R., som er en meget indsigtsfuld og uafhængig Mand, gjorde nu Hr. Graah opmærksom paa, at Committeen havde tidligere udbedet sig nogle Oplysninger for at kunne bedømme hans Plans Antagelighed. Hr. Graah blev nu yderst opbragt og udraabte: Ja her sender man mig en heel Fortegnelse paa Oplysninger jeg skal forskaffe, istedetfor at approbere min Plan. Prop. N. svarede nu naar Amtmanden ei vil høre vor Mening, men fordrer, at vi ubetinget skulle approbere hans Plan, saa skjønner jeg ei rettere, end at Amtmanden vil have alt efter sit eget Hoved, for at handle som han finder for godt, og da ere vi tilovers. Amtmand Graah svarede nu igjen opbragt: Ja jeg vil ikke binde Hænderne paa mig selv, kastede Papirerne hen af Gulvet og raabte: der har De det, kan De nu gjøre noget bedre saa gjør det. N. vilde nu gaae bort fra Forsamlingen, men den constituerede Herredsfoged tog nu Amtmandens Udkast op og underskrev det, hvorpaa N. og B. for den kjære Freds Skyld treede det bedst at gjøre det Samme,). J saadan Aand iværksættes Majestætens, igjennem Stænderne drøftede Anordning af Amtmanden. Paa den Maade blive agtede Borgere, som efter Lovens Bydende ville samvittighedsfuldt opfylde deres Pligt, behandlede. Hvad vi her have berettet skulle vi, naar det gjøres fornødent, med Thingsvidne bevise. Det er vist i høieste Grad nødvendigt, at uafhængige Folk komme ind i Amtsraadet, men Spørgsmaal vil dog blive, om de, under en Amtmand af slige Grundsætninger, kunne virke med Held, eller om Majestætens Værk ogsaa her skal strande paa Skiær, han ikke kunde forudsee. Vore Øine skulle vel snart oplades, I dette Sendebrev, der forøvrigt ikke indeholder noget Nyt, gjentager Forf. sine tidligere Yttringer om Kammerherre, Graahs Forhold til Østerforpagterne, hvorved han forsikkrer ikke at have til Hensigt, at blande sig i Gs private Gjældsforhold, men ligefrem fremsætter den Beskyldning, imod Amtmanden, at denne har anseet sig beføiet til, igjennem et Tidsrum af 20 Aar at udskrive Østers Tributter, som han endog ligefrem paastaaer er en skyldig Offert, og desuden paavælte Forpagterne andre Udgifter i hans egen Jnteresse." Ved Beskyldninger af denne Natur vil Hr. Kammerherre Graah vist ikke længere kunne undgaae at maatte sagsøge Forfatteren, der selv ikke ønsker at blive "misforstaaet, men erklærer, selvfølgeligen at ville staae til Ansvar, for alt hvad han har skrevet, paa lovlig Maade."- Rorbek Grynderup=Steenild Sogneforstanderskab har i en Skrivelse til Stiftamtet oplyst, at Grunden til at dette Sogneforstanderskab ikke var blevet repræsenteret ved Amtsraadsvalget var, at Forstanderskabets Valgmand, just da han vilde have tiltraadt Reisen til Aalborg, pludselig var bleven syg og saaledes forhindret fra at udføre det ham betroede Hverv. Hr. Slagtermester Meyer har i disse Dage kjøbt en paa Krastrup opfødt Stud, der holdt den høist usædvanlige Vægt af 1950 Pund, der er omtrent det Sexdobbelte af en Studs sædvanlige Vægt. Den afsendes paa Fredag til Kjøbenhavn, hvor den vel kan fortjene som en Mærkelighed i sit Slags offentlig at forevises.